~ સ્ટિફન હોકિંગ વેટિકન સિટીની મુલાકાતે ગયેલા. પોપ જ્હોન પોલે તેમને મોં સામે કહી દીધુ, ‘ઈશ્વરે બ્રમ્હાંડનું સર્જન ન કર્યાનું તમારૂ નિવેદન જાણી મને આઘાત લાગ્યો. હું આ વાતથી દુ:ખી છું, અને તમારા સંશોધન અને પ્રસિદ્ધીને માનતો નથી.’ હોકિંગ કશું બોલ્યા નહીં, હોકિંગને લાગતું હતું કે, પોપ પબ્લિકે ગેલેલિયોને છોડ્યા નહોતા, તો મને ક્યાંથી છોડશે ? ઉપરથી આપણે શરીરથી અપંગ માણસ, એટલે તેમણે કંઈ જવાબ ન આપ્યો. હોગકોંગ પહોચ્યા એટલે સ્ટીફને ત્યાંની યુનિવર્સિટીમાં લેક્ચર આપતી વખતે કહ્યું, ‘કોઈને કહેતા નહીં, મેં વેટિકન સિટી કોલેજમાં મારૂ સંશોધન સબમીટ કરી દીધુ છે. અને પોપને આ વાતની ખબર નથી.’ પોપ જ્હોનને ક્યાંથી ખબર હોય, ત્યાં સુધીમાં તો તે ઈશુને પ્યારા થઈ ગયા હતા.